
COMUNICAT DE PRESĂ

Privind Festivalul Ştiinţei 2015

Ediţia a IX-a
Festivalul Ştiinţei este cel mai important eveniment care promovează ştiinţa din învăţământul preuniversitar arădean.

Evenimenul şi-a propus şi a reuşit, în cele opt ediţii care au avut loc, să stârnească interesul şi curiozitatea elevilor pentru înţelegerea fenomenelor cu care trăim zi de zi.

Festivalul Ştiinţei adună împreună elevi, studenţi şi profesori din municipiul şi judeţul Arad, dar şi din marile centre universitare ale ţării şi din străinătate.

Curiozitatea, dorinţa de cunoaştere şi interesul pentru ştiinţă adună împreună peste 400 de elevi şi un mare număr de profesori  care prezintă experimente interactive de fizică, chimie, biologie, informatică şi tehnologie

La ediţia a IX-a a Festivalului Ştiinţei, care va avea loc în data de 6.11.2015 începând cu ora 10.00, la Şcoala Gimnazială „Aurel Vlaicu” din Arad, şi-au anunţat participarea: 30 de unităţi de învăţământ din municipiul şi judeţul Arad, Liceul Teoretic „Nikolaus Lenau” din Timişoara, 2 şcoli din străinătate: Lykeio Agiou Ioanni din Limassol, Cipru şi Şcoala Generală „Fontos Samuel” din Üles, judeţul Csongrad, Ungaria  precum şi 6 Universităţi din Arad şi din ţară: Universitatea „Babeş-Bolyai” din Cluj-Napoca, Universtitatea de Vest Timişoara, Universitatea Politehnică Timişoara, Universitatea „Aurel Vlaicu” Arad, Universitatea de Vest „Vasile Goldiş” Arad şi Universitatea din Oradea.
Cu speranţa că evenimentul va reuşi să stârnească un interes şi mai mare pentru ştiinţe, urăm succes elevilor şi profesorilor participanţi.
Purtător de cuvânt ISJ Arad, inspector școlar Laura NĂDĂBAN

